|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/18-01/54

 URBROJ: 2137/1-04/12-19-09

 Koprivnica, 22. studenog 2019.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU MOLVE**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18. i 115/18) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.- pročišćeni tekst i 19/17. i 21/18.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 22. studenog 2019. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Molve**

**SADRŽAJ PROGRAMA**

1. Ukupna površina poljoprivrednog zemljišta u vlasništvu Općine Molve, iznosi**: 11,0777 hektara**.
2. Podaci o dosadašnjem raspolaganju

 **T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA****( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup 5 godina** | **0** | **0ha** |
| **2** | **dugogodišnji zakup 50 godina** | **0** | **0ha** |
| **3** | **koncesija** | **0** | **0 ha** |
| **4** | **privremeno korištenje** | **0** | **0 ha** |
|  | **UKUPNO:** | **0** | **0 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

 **T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **0 ha** | **-** |
| **površine određene za prodaju** **- jednokratno, maksimalno** **do 25%** | **2.1356 ha** | **U prodaju ide navedena površina što iznosi 19.28 % površina obuhvaćenih raspolaganjem** |
| **površine određene za zakup** | **8.9421 ha** |  |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0** | **-** |
| **površine određene za ostale namjene** **- jednokratno, maksimalno** **do 5%** | **0**  | **-** |

**MAKSIMALNA POVRŠINA ZA ZAKUP iznosi: 2,00 ha**.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18. i 115/18)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 20. veljače 2019. godine, nakon proteka zakonskog roka 11. lipnja 2018.godine Općina Molve dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona. Ministarstvo poljoprivrede dostavilo je 25. travnja 2019. godine očitovanje KLASA:945-01/19-01/26, URBROJ:525-7/1183-19-3 temeljem kojeg je izrađen ovaj Program. Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.).Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Glavni ciljevi koji se žele postići donošenjem Programa za područje Općine Molve su:- efikasnije raspolaganje poljoprivrednim zemljištem,- okrupnjavanje zemljišta i stavljanje u funkciju zapuštenog poljoprivrednog zemljišta,- povećanje proizvodne funkcionalnosti poljoprivrednog zemljišta,- usklađenje stanja u katastru sa stanjem u zemljišnim knjigama.**Dosadašnje raspolaganje poljoprivrednim zemljištem na području Općine Molve**Poljoprivrednim zemljištem u vlasništvu RH na području Općine Molve raspolaže se temeljem slijedećih oblika raspolaganja: * na temelju ugovora o zakupu na privremeno korištenje sklopljenog s Agencijom za poljoprivredno zemljište koristi se 0 ha zemljišta,

Prema službeno dostavljenim podacima Državne geodetske uprave, Odjela za katastar nekretnina Đurđevac ukupna površina poljoprivrednog zemljišta u vlasništvu Republike Hrvatske na području Općine Molve, iznosi 11.0777 ha.Na području Općine Molve za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 8.9421ha. Maksimalna površina za zakup iznosi 2,00 ha.Za prodaju je namijenjeno 2.1356 ha, a za ostale namjene nisu određene površine poljoprivrednog zemljišta.Na području Općine Molve nisu predviđene parcele za zakup zajedničkih pašnjaka, te ne postoje površine predviđene za zakup ribnjaka.Prema očitovanju ureda državne uprave u Koprivničko-križevačkog županiji, nema podnesenih a neriješenih predmeta za dodjelu zamjenskog poljoprivrednog zemljišta u Vlasništvu Republike Hrvatske za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine, stoga nije potrebno rezervirati površine za dodjelu istog.Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Molve nalazi se u tablici u prilogu. Na kopiji katastarskog plana sa podlogom digitalne ortofoto karte Općine Molve prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.Za područje Općine Molve Upravni odjel za prostorno uređenje, gradnju , zaštitu okoliša i zaštitu prirode, Ispostava u Đurđevcu izdao je očitovanje o obuhvatu postojećeg i/ili planiranog sustava javnog navodnjavanja iz kojeg je vidljivo da su sve predmetne parcele u planu navodnjavanja do 2020., te se stoga sve parcele mogu dati samo u najam. Sukladno očitovanju Hrvatskog centra za razminiranje Općina Molve se ne nalazi u minski sumnjivom području (MSP-u). Prilozi :* Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte Općine Molve izrađen je prema službeno dostavljenim podacima Državne geodetske uprave,
* Zemljišnoknjižni izvadci, Posjedovni listovi,
* Uvjerenja Upravnog odjela za prostorno uređenje, gradnju, zaštitu prirode, Ispostave Đurđevac da se prema važećem Prostornom planu uređenja, predmetne kat. čestice nalaze izvan granica građevinskog područja,
* Očitovanje ureda državne uprave u Koprivničko-križevačkog županiji, Ispostave u Đurđevcu o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve),
* Uvjerenja Hrvatskih šuma d.o.o., da predmetne kat. čestice nisu obuhvaćene šumskogospodarskom osnovom,
* Očitovanje Hrvatskih voda jesu li i koje predmetne čestice javno vodno dobro,
* Očitovanje Upravnog odjela za prostorno uređenje, gradnju, zaštitu prirode, jesu li predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Hrvatskog centra razminiranje o katastarskim česticama i površinama poljoprivrednog zemljišta
* Očitovanje Područnog ureda za katastar Koprivnica,Odjel za katastar nekretnina Đurđevac kojim se utvrđuje da određene čestice ne pripadaju općini Molve.
* Očitovanje Ministarstva poljoprivrede KLASA:945-01/19-01/26,URBROJ:525-7/1183-19-3 od 09. travnja 2019.
 |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU KOPRIVNIČKO-KRIŽEVAČKE ŽUPANIJE

**PROČELNIK: Marijan Štimac, dipl.oec.**